Na temelju članka 68. alineja 2. Statuta Osnovne škole Satnica Đakovačka, Satnica Đakovačka, a u svezi provedbe Uredbe o sastavljanju i predaji izjave o fiskalnoj odgovornosti i izvještaja o primjeni fiskalnih pravila (N.N. 95/19) ravnatelj Osnovne škole Satnica Đakovačka, Satnica Đakovačka donosi

**PROCEDURU POSLOVANJA S NEKRETNINAMA**

1. **OPĆE ODREDBE**

I.

Procedurom poslovanja s nekretninama (dalje: Procedura) u Osnovnoj školi Satnica Đakovačka (dalje: Škola) ustrojava se evidencija nekretnina kojima Škola raspolaže i uređuje postupanje i ovlasti u poslovima stjecanja, otuđivanja, i opterećivanja nekretnina.

II.

Svrha je donošenja ove procedure ustrojiti evidenciju nekretnina, osigurati da se nekretnine namjenski koriste te da stvaraju nove vrijednosti i ekonomsku korist.

1. **EVIDENCIJA NEKRETNINA**

III.

Škola na dan donošenja ove Procedure raspolaže nekretninama u Satnici Đakovačkoj i Gašincima. Sve nekretnine su u funkciji i koriste se za obavljanje vlastite djelatnosti.

* 1. **Evidencija nekretnina u Satnici Đakovačkoj**

**OPIS NEKRETNINE:** dvorište, zemljište za sport i rekreaciju, škola, sportska dvorana

**KATASTARSKA OPĆINA:** 309095 Satnica Đakovačka

**ZK uložak**: 1422

**KATASTARSKA ČESTICA:** 587

**POVRŠINA:** 3.760 m2

**LOKACIJA:** Satnica Đakovačka, Bana Josipa Jelačića 6

**VLASNIŠTVO**: Osnovna škola Satnica Đakovačka, OIB: 85892714334 1/1

**KORISNIK**: Osnovna škola Satnica Đakovačka, OIB: 85892714334 1/1

**NAMJENA NEKRETNINE:** obavljanje vlastite djelatnosti

**KORIŠTENJE NEKRETNINE**: namjenski se koristi

**TERET**: nema

**KNJIGOVODSTVENA VRIJEDNOST:** 6.314.574,41 kn.

* 1. **Evidencija nekretnina u Gašincima**

**OPIS NEKRETNINE**: dvorište, škola

**KATASTARSKA OPĆINA**: 308838 Gašinci

**ZK uložak:** 998

**KATASTARSKA ČESTICA**: 62

**POVRŠINA:** 667

**LOKACIJA:** Gašinci, Stjepana Radića 62

**VLASNIŠTVO:** Osnovna škola Satnica Đakovačka, OIB: 85892714334 1/1

**KORISNIK:** Osnovna škola Satnica Đakovačka, OIB: 85892714334 1/1

**NAMJENA NEKRETNINE:** obavljanje vlastite djelatnosti

**KORIŠTENJE NEKRETNINE**: namjenski se koristi

**TERET:** Uknjižba, stvarna služnost na k.č. 62, Ugovor o osnivanju prava služnosti radi izgradnje, pristupa i održavanja građevine: Niskonaponska MR NN mreža Gašinci 07.05.2020., Kopija katastarskog plana, uknjižuje se pravo stvarne služnosti izgradnje, pristupa i održavanja građevine niskonaponska MR NN mreža Gašinci, za korist: Hrvatska elektroprivreda d.d., OIB: 28921978587, Ulica grada Vukovara 37, 10000 Zagreb

**KNJIGOVODSTVENA VRIJEDNOST:** 153.349,46 kn.

1. **STJECANJE, OTUĐIVANJE I OPTEREĆIVANJE NEKRETNINA**

IV.

Osnivač, Školski odbor i ravnatelj škole, kod stjecanja, otuđivanja i opterećivanja nekretnina postupaju sukladno odredbama Statuta i Pravilnika o unutarnjem ustrojstvu i načinu rada.

V.

Ravnatelj može vanjskim korisnicima odobriti korištenje učionica i sportske dvorane kada se isti prostor ne koristi za obavljanje vlastite djelatnosti. Naknadu za korištenje utvrđuje Školski odbor na prijedlog ravnatelja. Nekretnine Škole ne mogu se koristiti u političke svrhe.

Za korištenje nekretnina sklapa se ugovor u pisanom obliku.

VI.

Vanjske sportske terene kojima škola raspolaže građani mogu koristiti bez naknade u vremenu kada iste ne koristi Škola za obavljanje vlastite djelatnosti.

VII.

Kontrola poslovanja s nekretninama provodi se sukladno propisima o fiskalnoj odgovornosti, unutarnjim kontrolama u javnom sektoru i propisima o zaštiti prijavitelja nepravilnosti.

VIII.

Ova Procedura stupa na snagu danom donošenja.

 Ravnatelj škole

 Mario Plavčić, mag.prim.educ.

 OSNOVNA ŠKOLA

SATNICA ĐAKOVAČKA

SATNICA ĐAKOVAČKA

KLASA: 012-04/21-01/01

URBROJ: 2121-36-21-1
Satnica Đakovačka, 12.01.2021.